recursal/SuperWikiNEXT-32B huggingface dataset:
காகுவாசுப் பகுதி, பரகுவை
**நெஸ்டோர் சால்வடோர் அமாரில்லா அகுஸ்டா** (எசுப்பானியம்): Néstor Salvador Amarilla Acosta) ( பிறப்பு - ஜூலை 24, 1980 ) பரகுவையைச் சேர்ந்த பிரபல திரைக் கதாசிரியர், இயக்குநர், நடிகர், மேடை நாடக மற்றும் தொலைக்காட்சி நாடகத் தயாரிப்பாளர்.
நெஸ்டோர் அமாரில்லா தொலைக்காட்சி மற்றும் மேடைநாடகங்களுக்காக தொடர்ந்து எழுதி வருபவர். *கவிதையால் காப்பாற்றப்பட்டேன்* என்கிற இவருடைய படைப்பு பலரையும் வெகுவாக கவர்ந்த ஒன்று. 2010, 2011-ஆம் ஆண்டுகளில் இலக்கியத்திற்கான நோபேல் பரிசுக்காக இவருடைய பெயர் பரிந்துரைக்கப்பட்டிருந்தது என ரியுட்டர்ஸ் செய்தி நிறுவனம் தெரிவிக்கின்றது. 2013-ஆம் ஆண்டு பரகுவை நாட்டின் தொலைக்காட்சி நிறுவனமான தெளிபியுச்சரோ தயாரித்த *ல அகாடமியா* (கல்விக்கழகம்) என்ற நிகழ்ச்சியில் பயிற்சியாளராகவும், *எல் திபாத்தி* (விவாதம்) என்ற நிகழ்ச்சியில் நடுவராகவும் பணியாற்றியிருந்தார்.

எழுதிய நாடகங்கள்
----------------

* *"ரோசா அமெரிக்கானா*" (2004)
* *"வெஸ்டிடோ ரோட்டோ*" (2005)
* "*கிழிந்த ஆடை*" (2005)
* *"ல புருபேரா*" (2005)
* *"கவிதையால் காப்பற்றப்பட்டேன்"* (2006)
* *"ஐராக்கில் பிறந்தேன்"* (2006)
* *"பிச்சா பெலி"* (2009)
* *"சே, சேக்கானல்"* (2009)

எழுதிய புத்தகங்கள்
------------------

* "கவிதையால் காப்பற்றப்பட்டேன்" (2006)
* "பிச்சா பெலி" (2009)
* ''ல புருபேரா'' (2005)

குறிப்புகள்
-----------

1. ↑
**திருட்டு விசிடி** (*Thiruttu VCD*) என்பது 2015 ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். காதல் சுகுமார் எழுதி இயக்கிய இந்த படத்தில் தயாரிப்பாளர், பிரபா, சாக்‌ஷி அகர்வால் ஆகியோர் முக்கிய கதாபாத்திரங்களில் நடித்துள்ளனர். மேலும் இப்படத்தில் தேவதர்சினி துணை வேடத்தில் நடித்துள்ளார். இந்த படம் இந்தியாவில் 2015 செப்டம்பர் 24 அன்று திரையரங்குகளில் வெளியிடப்பட்டது.

நடிப்பு
-------

* பிரபா வினோத்தாக
* சாக்‌ஷி அகர்வால் சாக்ஷியாக
* காதல் சுகுமார் சின்னாவாக
* மனோ தில்லியாக
* தேவதர்சினி
* விச்சு விசுவநாத்
* செந்தில்

தயாரிப்பு
---------

நகைச்சுவை நடிகர் காதல் சுகுமார் 2012 ஆம் ஆண்டின் இறுதியில் *திருக்குறள்* என்ற படத்தின் மூலம் இயக்குனராக அறிமுகமானார். ஆனால் பின்னர் சில காரணங்களினால் அப்படம் கைவிடப்பட்டது. அவரது வெளிவந்த முதல் படமாக *திருட்டு விசிடி* ஆகும். இதில் அவர் ஒரு முக்கிய பாத்திரத்தில் நடித்தார். இந்த திரைப்படத்தின் தயாரிப்புப் பணிகளானது 2014 இல் தொடங்கியது. இப்படத்திற்கு தயாரிப்பாளர் பிரபா (வினோத்), இயக்குனர் காதல் சுகுமார் (சின்னா) மனோ (தில்லி) ஆகியோர் ஏற்று நடித்த மூன்று முன்னணி கதாபாத்திரங்களின் பெயரின் முதல் எழுத்துகளைக் கொண்டே இந்தப் படத்திற்கு பெயரிடப்பட்டது. நடிகை சாக்‌ஷி அகர்வால் இந்த படத்தின் மூலம் தமிழ் திரைப்படத் துறையில் முன்னணி நடிகையாக அறிமுகமாகவிருந்தார், ஆனால் தயாரிப்பு தாமதத்தால் அவரது மற்ற படங்கள் இதற்கு முன்னால் வெளியிடப்பட்டன. இந்த படத்தின் வழியாக நடிகர் செந்தில் நீண்ட நாட்களுக்குப் பிறகு மீண்டும் நடிக்க வந்தார்.

வெளியீடு
--------

இந்த திரைப்படம் 2015 செப்டம்பர் 24 அன்று வெளியிடப்பட்டது. வணிக ரீதியாக கவனிக்கப்படாமல் போனது. நியூ இந்தியன் எக்ஸ்பிரஸின் விமர்சகர் படத்திற்கு எதிர்மறையான விமர்சனத்தை அளித்தார், "துரதிர்ஷ்டவசமாக படத்தின் அதிரடியும், நகைச்சுவையும் வேலை செய்யவில்லை". இதற்கு நேர்மாறாக, தமிழ் திரைப்பட போர்ட்டல் ஐஎஃப்லிக்ஸின் விமர்சகர் "படத்தின் கதை எளிமையானதாகத் தோன்றுகிறது, முன்னணி கலைஞர்கள் யதார்த்தமாக நடித்திருக்கிறார்கள், திரைக்கதை பாராட்டுக்குரியது" என்று கூறினார். இந்த படம் வணிக ரீதியாக சிறப்பான வெற்றியை ஈட்டவில்லை.

குறிப்புகள்
-----------

1. ↑  "Prabha (Actor)". *Silverscreen.in*.
2. ↑  "I am a Chennai girl: Sakshi - Times of India". *The Times of India*.
3. ↑  Vijayan, Naveena (11 September 2015). "Busy times ahead for Sakshi" – www.thehindu.com வழியாக.
4. ↑  "From a Gold Medallist to Kollywood Actor". *The New Indian Express*.
5. ↑  "Thiruttu VCD Movie: Showtimes, Review, Trailer, Posters, News & Videos | eTimes" – timesofindia.indiatimes.com வழியாக.
6. ↑  "Thiruttu VCD Review: Apart From Title, Little Else is Imaginative To Sit Through". *The New Indian Express*.
7. ↑  "Thiruttu VCD". *Iflicks*. 29 September 2015. 12 ஆகஸ்ட் 2021 அன்று மூலம் பரணிடப்பட்டது. 12 ஆகஸ்ட் 2021 அன்று பார்க்கப்பட்டது.
8. ↑  "A Lagaan-like story on folk artists".
***சேசிங்*** (*Chasing*) என்பது 2021ஆம் ஆண்டு தமிழ் மொழியில் வெளியான அதிரடி குற்றப் பின்னணிப் படமாகும். வீரகுமார் என்ற அறிமுக இயக்குநர் இதை இயக்கியிருந்தார். இந்த படத்தில் வரலட்சுமி சரத்குமார் முக்கிய கதாபாத்திரத்தில் நடித்துள்ளார். படம் 16 ஏப்ரல் 2021 அன்று திரையரங்குகளில் வெளியிடப்பட்டது. இது எதிர்மறை விமர்சனங்களைப் பெற்றது.

கதை
---

ஆதிரா (வரலட்சுமி சரத்குமார்) பல்வேறு இடங்களில் குண்டர்கள் மற்றும் போதைப்பொருள் விற்பனையாளர்களைத் துரத்துவதைக் காணலாம். சில நிமிடங்களில் அதிராவால் மீட்கப்பட்ட ஒரு பெண்ணின் கடத்தலுடன் படம் தொடங்குகிறது, அதைத் தொடர்ந்து ஒரு விசாரணை.

நடிப்பு
-------

* ஆதிராவாக வரலட்சுமி சரத்குமார்
* மதியழகனாக முனியாண்டி
* படிக்குத்தானாக சூப்பர் சுப்பராயன்
* ராக்கியாக பாலா சரவணன்
* காவலராக இமான் அண்ணாச்சி
* சோனாவாக சோனா ஹைடன்
* காவல் ஆணையாளாராக சங்கர் குரு ராஜா
* ஜெரால்டாக ஜெரால்டு

தயாரிப்பு
---------

படத்தின் முதன்மை புகைப்படம் எடுக்கும் பணி ஏப்ரல் 2019இல் மலேசியாவின் மலாக்காவில் தொடங்கியது. 2019ஆம் ஆண்டு தமிழ் புத்தாண்டை முன்னிட்டு இந்த படத்தின் முதல் சுவரொட்டி வெளியிடப்பட்டது. படத்திற்காக, வரலட்சுமியைக் கொண்டு ஏழு தனித்தனி அதிரடி காட்சிகளை படமாக்கினர்.

படத்தின் திரையரங்க முன்னோட்டம் இயக்குனர் பாரதிராஜாவால் நவம்பர் 2020இல் வெளியிடப்பட்டது.

விமர்சனம்
---------

படம் 16 ஏப்ரல் 2021 அன்று திரையரங்குகளில் வெளியிடப்பட்டது. சினிமா எக்ஸ்பிரஸின் ஒரு விமர்சகர் சேசிங் "துரதிர்ஷ்டம் இல்லாத ஒரு மோசமான, சத்தமான காவல் படம்" என்றும் "எல்லா இடங்களிலும் எழுதும் போது, படம் எல்லா வழிகளிலும் தோல்வியடைகிறது" என்றும் எழுதினார். டைம்ஸ் ஆஃப் இந்தியாவைச் சேர்ந்த ஒரு விமர்சகர், "சிலிர்ப்புகள், போதுமான கதாபாத்திர விவரங்கள் மற்றும் ஈர்க்கும் விவரிப்பு இல்லாத படம், ஒரு மறக்கக்கூடிய உறக்க விழா" என்று குறிப்பிட்டார்.

சான்றுகள்
---------

1. ↑  "'Chasing' first look out, Varalaxmi Sarathkumar plays a biker". *The News Minute*. 2019-04-15.
2. ↑  "Chasing Movie Review: An awful, loud cop film with not a shred of logic".
3. ↑  "Chasing first look: Varu Sarathkumar is all set to play a biker". 14 April 2019.
4. ↑  "'Chasing' first look out, Varalaxmi Sarathkumar plays a biker". *The News Minute*. 15 April 2019.
5. ↑  "INTERVIEW| I think the universe wants me to do female-centric cinema: Varalaxmi Sarathkumar".
6. ↑  "Trailer of Varalaxmi Sarathkumar's Chasing - Times of India". *The Times of India*.
7. ↑  "Chasing Movie Review: An awful, loud cop film with not a shred of logic". *The New Indian Express*.
8. ↑  "Chasing Movie Review: The film, which lacks thrills, adequate character detailing and engaging narration, is a forgettable snooze fest" – timesofindia.indiatimes.com வழியாக.

வெளி இணைப்புகள்
---------------

* இணையதள திரைப்பட தரவுத்தளத்தில் *சேசிங் (2021 திரைப்படம்)*
**காராக் கடல்** (*Kara Sea*, உருசியம்: Ка́рское мо́ре, *Karskoye more*) சைபீரியாவின் வடக்கில் அமைந்துள்ள ஆர்க்டிக் பெருங்கடலின் அங்கமாகும். இது பேரன்ட்சு கடலிலிருந்து மேற்கில் *காரா நீரிணைவாலும்* *நோவாயா செமியா* தீவுக் கூட்டத்தாலும் பிரிக்கப்பட்டுள்ளது; கிழக்கில் *செவமாயா செமியா* தீவுக்கூட்டத்தால் லாப்டேவ் கடலிலிருந்து பிரிக்கப்பட்டுள்ளது. இது உரால் பகுதி காரா ஆற்றை ஒட்டி பெயரிடப்பட்டுள்ளது. இந்த ஆறு தற்போது அவ்வளவு குறிப்பிடத்தக்கதல்ல எனினும் வட சைபீரியாவை உருசியா ஆளுகைக்குட்படுத்தியக் கட்டத்தில் முதன்மை பங்கு வகித்தது. காரா ஆற்றுக்கான பெயரே "சிறுகுன்றான அழுத்தப் பனிப்பரப்பு" எனப் பொருள்படும் நெனெத்து மொழிச்சொல்லிலிருந்து பெறப்பட்டது.

காராக் கடல் கிட்டத்தட்ட 1,450 கி.மீ நீளமும் 970 கி.மீ அகலமும் உடையது; இதன் பரப்பளவு ஏறத்தாழ 880,000 km2 (339,770 sq mi) ஆகும், சராசரி ஆழம் 110 மீட்டர்கள் (360 அடி).

அத்திலாந்திக்கிலிருந்து வெப்ப நீரோட்டத்தைப் பெறும் பேரன்ட்சு கடல் போலன்றி காராக்கடல் மிகவும் குளிர்ந்துள்ளது; ஆண்டின் ஒன்பது மாதங்களுக்கு உறைந்தே உள்ளது. 

காராக் கடலுக்கு ஓபி ஆறு, எனிசே ஆறு, பியாசினா ஆறு, தைமிரா ஆறுகள் மூலமாக பெருமளவில் நன்னீர் வரத்துள்ளது. எனவே இதன் உப்புத்தன்மை மிகவும் மாறக்கூடியது. 

இக்கடலில் நோவி துறைமுகமும் டிக்சன் குடியேற்றமும் முதன்மைத் துறைமுகங்களாக உள்ளன; இக்கடல் ஆண்டின் பெரும்பகுதி உறைந்திருந்தாலும் மீன் பிடித்தல் முதன்மைத் தொழிலாக உள்ளது. குறிப்பிடத்தக அளவில் பாறை எண்ணெய், இயற்கை எரிவளி இருப்புகள் கண்டறியப்பட்டுள்ளன; இவை இன்னமும் பயன்படுத்தபடவில்லை. 2014இல் இங்கு எண்ணெய்த் தேடலில் ஈடுபட்டிருந்த அமெரிக்க எக்சான் நிறுவனம் ஐக்கிய அமெரிக்க அரசுத் தடையால் செப்டம்பர் 26 வரை தனது இயக்கத்தை நிறுத்தி வைத்திருந்தது.

மேற்கோள்கள்
-----------

1. ↑  R. Stein, *Arctic Ocean Sediments: Processes, Proxies, and Paleoenvironment*, p. 37
2. ↑  E.M. Pospelov, *Geograficheskie nazvaniya mira* (Moscow, 1998), p. 191.
3. ↑  V.Yu. Vize, *Karskoye more // Morya Sovetskoy Arktiki: Ocherki po istorii issledovaniya* (Leningrad, 1939) — pp. 180—217
4. ↑  Sanksjoner kan avslutte boring i Karahavet
**கைகா அணு மின் நிலையம்** இந்தியாவில் கர்நாடக ‎மாநிலத்தில் அமைந்த உத்தர கன்னடம் மாவட்டத்தில் நிலைகொண்டுள்ள ‎கைகா என்ற இடத்தில், மார்ச் மாதம் 2000 ஆம் ஆண்டு முதல் செயல் பட்டு ‎வருகிறது. இந்திய அணுமின் கழகம் (Nuclear Power Corporation of India) வழிநடத்தும் அணு மின் நிலையங்களில் இந்த ஆலையும் ஒன்றாகும்.‎ இத்திட்டத்தை இந்திய அணுமின் கழகம் 1989 ஆம் ‎ஆண்டு முதல் செயல்படுத்தத் தொடங்கியது. முதல் இரு உலைப்பணிகள் ‎நடக்கும் பொழுது, இந்த ஆலையின் ஈயத்தால் ஆன சுவர் இடிந்து விழுந்ததால் ‎சர்ச்சைகள் எழுந்தன, அதனால் ஆலையின் முதல் கட்டப்பணிகள் 2000 ‎ஆண்டில் தான் முடிவு பெற்றது. ‎

‎2009 ஆம் ஆண்டில் அதிக அளவில் கதிரியக்கம் ஏற்பட்டதால் பல ‎பணியாளர்கள் பாதிப்புக்கு ஆளாயினர். குடிக்கும் தண்ணீரில் அணு ‎உலைகளில் செலுத்தும் கனமான தண்ணீர் கலந்ததாகவும் ஒரு சர்ச்சை ‎எழுந்தது. இதன் காரணமாக முதலில் ரூபாய் ‎‎750 கோடி அளவில் திட்டமிட்ட பணிகள் காலதாமதம் காரணமாக ரூபாய் 2275 ‎கோடி அளவிற்கு உயர்ந்தது. ‎

இந்த ஆலையில் தற்பொழுது நான்கு அணு சக்தியில் இருந்து மின்சாரம் தயாரிக்கும் அணு மின் உலைகள் ‎உள்ளன, அவற்றில் மூன்று நடைமுறையில் உள்ளது மேலும் ஒரு உலையின் ‎கட்டிடப் பணிகள் நடந்து வந்தன. இவை நான்கும் சிறிய ‎அளவிலான 220 மெகாவாட் திறன் கொண்ட காண்டு (CANDU) வகை ‎உலைகள் ஆகும், இவற்றில் இரு பழைய உலைகள் ஆலையின் மேற்கு பாகத்திலும், ‎புதிய உலைகள் கிழக்கு பாகத்திலும் உள்ளன.

### நான்காவது அணு மின் நிலையம்

கைகாவில் நான்காவது அணு மின் நிலையம் 24-11-2010 முதல் செயல்படத் துவங்கியது. இதுவே இந்தியாவில் தற்பொழுது செயல்பாட்டில் உள்ள இருபதாம் அணு உலை ஆகும். இந்தச் சாதனை மூலம் உலகில் அணு மின் நிலையங்களை இயக்குவதன் வழியாக மின்சாரம் தயாரிப்பதில் இந்தியா ஆறாவது இடத்தை பிடித்துள்ளது. இவ்வாறு மின்சாரம் தயாரிப்பதில் அமேரிக்கா, பிரான்ஸ், ஜப்பான், ரஷ்யா, கொரியா நாடுகள் முன்னிலை வகிக்கின்றன. மேலும் இதன் மூலமாக இந்தியாவில் அணு மின் நிலையங்களில் இருந்து தயாரிக்கும் மின்சாரத்தின் ஒட்டுமொத்த அளவு 4780 மெகா வாட் ஆக அதிகரித்துள்ளது. 
‎

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-11-08 அன்று மூலம் பரணிடப்பட்டது. 2010-10-18 அன்று பார்க்கப்பட்டது.
2. ↑  "Radiation leak in Kaiga could be ‎sabotage, probe ordered". Hindustan Times.. Retrieved 29 November 2009
3. ↑
4. ↑  "காப்பகப்படுத்தப்பட்ட நகல்". 2010-11-30 அன்று மூலம் பரணிடப்பட்டது. 2010-11-29 அன்று பார்க்கப்பட்டது.

‎

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**டாக்டர் சேசுலதா கொசுரு (Seshulatha Kosuru)** இவர் ஒரு முன்னணி கருநாடக இசைக்கலைஞரும் மற்றும் ஆந்திராவைச் சேர்ந்த ஆசிரியரும் ஆவார். இவர் இந்தியாவிலும் வெளிநாட்டிலும் பரவலாக நிகழ்ச்சிகளை பல இசை நிகழ்ச்சிகளை நிகழ்தியுள்ளார். மேலும், பல முன்னணி அமைப்புகளிடமிருந்து ஏராளமான விருதுகளையும், பட்டங்களையும் பெற்றுள்ளார். இவர் பல கருநாடக மற்றும் பக்திப் பாடல்களின் தொகுப்புகளை இசையமைத்து வெளியிட்டுள்ளார். மேலும் இவர் பல நடன நிகழ்ச்சிகளுக்கும் இசையமைத்துள்ளார்.

பின்னணி
-------

இந்தியாவின் ஐதராபாத்த்திலுள்ள பொட்டி சிறீராமுலு தெலுங்கு பல்கலைக்கழகத்தில் இசையில் முனைவர் பட்டம் பெற்றுள்ளார். தியாகராஜருக்கு சிறப்பு குறிப்புடன் இசை டிரினிட்டியின் ஒற்றை இசையமைப்பைக் கொண்ட அரிய ஜன்ய ராகங்களை ஆராய்சி செய்தார். திருப்பதி பத்மாவதி மகிலா பல்கலைக்கழகத்தில் இசையில் முதுகலைப் பட்டம் பெற்றுள்ளார். மேலும், உஸ்மானியா பல்கலைக்கழகத்தில் தெலுங்கு இலக்கியத்தில் முதுகலையும் மற்றும் ஆந்திர பல்கலைக்கழகத்தில் இசையில் இளங்கலையும் பெற்றுள்ளார். 

இவர் தனது தாயார் மற்றும் சிறீ சோடவரபு சுப்பா ராவ், சிறீ தேசபதி ராஜு, சிறீ சிஸ்து பிரபாகர கிருட்டிண மூர்த்தி சாஸ்திரி ஆகியோரின் கீழ் தனது ஆரம்ப பயிற்சியை மேற்கொண்டார். மேலும் சிறீ பாலந்திரபு ரஜனிகாந்த ராவ், சிறீ ஏ. நாராயண ஐயர், சிறீ கே. ஆர். கணபதி மற்றும் வி. எல். ஜானகி ராம் போன்ற புகழ் பெற்ற இசை மேதைகளிடம் இவர் பயிறிப் பெற்றுள்ளார். 1981-88 ஆம் ஆண்டில் மறைந்த சிறீவோலெட்டி வெங்கடேஸ்வரூலு என்பவரிடமிருந்து ஆந்திர மாநில சங்கீத அகாதமியின் உதவித்தொகையுடன் மேம்பட்ட பயிற்சியைப் பெற்றார். மேலும் சங்கீதா கலாநிதி சிறீ நேதுனூரி கிருட்டிணமூர்த்தி என்பவரிடம் மேம்பட்ட பயிற்சியையும் பெற்றார்.

தொழில்
------

சேசுலதா கொசுரு இந்தியாவிலும் வெளிநாட்டிலும் ஏராளமான நிகழ்ச்சிகளை வழங்கி வருகிறார். இவர் 1989 முதல் தெலுங்கு பல்கலைக்கழகத்தின் இசைத் துறை ஆசிரியராக உள்ளார். பாரம்பரிய மற்றும் மெல்லிசைக் கலைஞரான இவர் ஐதராபாத் அகில இந்திய வானொலியின் தரக்கலைஞர் ஆவார் 
இவர் அகில இந்திய வானொலி, தூர்தர்ஷன் மற்றும் பிற தொலைக்காட்சிகளில் பாரம்பரியம் & பக்தி இசையில் நிகழ்ச்சிகளை வழங்கியுள்ளார். தொலைக்காட்சி மற்றும் பிற இசை சங்கங்களில் பல இசை நிகழ்ச்சிகளில் நடுவராக இவர் பணியாற்றி வருகிறார். இவர் பல பாடல்களுக்கு இசையமைத்துள்ளார். மேலும் பல நடன நிகழ்ச்சிகளுக்கும் (சர்வம் சாய் மயம், சம்பவாமி யுகே யுகே, கோடா தேவி போன்றவை) மற்றும் இசை ஓபராக்களுக்கும் இசையமைத்துள்ளார். பல்வேறு விரிவுரை நிகழ்ச்சிகள், வீட்டில் தனி வகுப்புகள் மற்றும் இணையவழி பயிற்சி ஆகியவற்றையும் நடத்துகிறார். இவர் தற்போது சிஃபாஸ் (சிங்கப்பூர் இந்திய நுண்கலை அமைப்பு) என்ற நிறுவனத்தில் ஆசிரியராகவும் அகாதமி பதிவாளராகவும் உள்ளார்.

விருதுகள்
---------

1984 ஆம் ஆண்டில் பி.ஏ. இசையில் முதலிடம் பிடித்ததற்காக துவாரம் வெங்கடசாமி நாயுடு மற்றும் திருமதி இவதுரி பாலா ஸ்வரஸ்வதி தேவி நினைவு பணப் பரிசுகள் பெற்றுள்ளார். 1987 ஆம் ஆண்டில் அரிமா சங்கத்திலிருந்து மாவட்ட மற்றும் மாநில அளவில் 'சிறந்த இளம் திறமையான நபர் விருது' பெற்றுள்ளார். மகாராட்டிராவிலிருந்து கில் பாரதீய கந்தர்வ வித்யாலயா மண்டல் சங்க அலங்காரில் முதலிடம் பிடித்ததற்காக திருமதி. ருக்மிணி ஜெகநாதன் புரஸ்கார் விருது இவருக்கு வழங்கப்பட்டது.

குறிப்புகள்
-----------

1. ↑
2. ↑
**காரிமங்கலம் அருணேசுவரர் கோயில்** என்பது தர்மபுரி மாவட்டம், காரிமங்கலத்தில் உள்ள சிவன் கோயிலாகும். இது காரிமங்கலத்தில் ஒரு சிறு குன்றின் மீது அமைந்துள்ளது. கோயிலுக்குச் செல்ல குன்றுக்கு படிக்கட்டுகளும், சிமெண்டு சாலையும் உள்ளன.

கோயிலின் வரலாறு
---------------

இக்கோயிலின் இறைவன் *ஆரணீசுவரமுடையார்* என கல்வெட்டுகளில் அழைக்கப்பட்டுகிறார். இக்கோயிலின் பழமையான கல்வெட்டு என்றால் அது 11 ஆம் நூற்றாண்டைச் சேர்ந்த தெளிவற்ற கன்னடக் கல்வெட்டாகும். இந்தக் கோயிலின் கோபுரம் 1898 இல் இராமசெட்டி என்பவரால் புதுப்பிக்கப்பட்டது.

கோயிலமைப்பு
-----------

இக்கோயில் கிழக்கு நோக்கி அமைந்துள்ளது. திருவுண்ணாழி, இடைநாழி, மகாமண்டபம், முன்மண்டபம், திருமண மண்டபம், வேள்வி மண்டபம் ஆகியவற்றைக் கொண்டுள்ளது. அம்மன் கோயில் கோயிலின் வடமேற்கே அமைக்கப்பட்டுள்ளது. இக்கோயில் தெற்கு நோக்கி இராச கோபுரம் ஐந்து நிலைகளுடன் உள்ளது.

மேற்கோள்கள்
-----------

1. ↑  "KARIMANGALAM-SIVAN/காரிமங்கலம்-சிவன்/அருணேசுவரர்". நவபழனிக்கோ அறக்கட்டளை. 23 அக்டோபர் 2016 அன்று பார்க்கப்பட்டது.
[*தொடர்பிழந்த இணைப்பு*]
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 169.
**திருடன் போலீஸ்** (*Thirudan Police*) 2014 ஆம் ஆண்டு நவம்பர் மாதம் வெளிவந்த தமிழ் திரைப்படமாகும். இது அடிதடி நிறைந்த நகைச்சுவைப் படம். இப்படத்தில் அட்டக்கத்தி தினேசு, ஐசுவர்யா ராஜேசு ஆகியோர் கதை முன்னனி நாயகர்களாக நடித்தார்கள். யுவன் சங்கர் ராஜா இசை அமைத்தார். ராஜேந்திரன், ஜான் விசய், பாலா சரவணன், நிதின் சத்தியா, ரேணுகா, உமா ஐயர், ராஜேஷ் போன்றோர் நடித்துள்ளார்கள். இப்படத்தை கார்த்திக் ராசு இயக்கினார் இதுவே இவர் இயக்கத்தின் முதல் படமாகும். எசு. பி. பி. சரண் கன்னய்யா பிலிம்சின் செல்வக்குமாருடன் இணைந்து தயாரித்துள்ளார்.

நடிகர்கள்
---------

* விசுவாவாக அட்டக்கத்தி தினேசு
* பூர்ணிமாவாக ஐசுவரியா ராஜேசு
* வணங்காமுடியாக பாலா சரவணன்
* நிதின் சத்யா
* மாணிக்கமாக இராஜேந்திரன்
* மரவட்டையாக சான் விசய்
* காவல்துறை ஆணையராக ஆடுகளம் நரேன்
* சிங்காரமாக ராஜேசு (விசுவாவின் அப்பா)
* விசுவாவின் அம்மாவாக ரேணுகா
* நிதின் சத்யாவின் அம்மாவாக உமா ஐயர்
* துணை ஆணையர் ஏகாம்பரமாக முத்துராமன் (நிதின் சத்யாவின் அப்பா)
* எசு. பி. பாலசுப்பரமணியம் (சிறப்புத் தோற்றம்)
* வினாயகமாக விசய் சேதுபதி (சிறப்புத் தோற்றம்)
* வையாபுரி (சிறப்புத் தோற்றம்)

கதை
---

விசுவா வேலை இல்லாமல் இருக்கிறார். அவர்கள் காவலர் குடியிருப்பில் குடியிருக்கின்றனர். கண்டிப்பானவரா இருப்பதால் விசுவாவிற்கு காவலரான அவர் அப்பாவை பிடிக்காது. விசுவாவிற்கும் நிதின் சத்யாவிற்கும் ஆகாது. நிதின் ஏகாம்பரம் போல் பேசி மாணிக்கம் மூலம் ஒரு பெண்ணை கடத்தி கெடுத்து கொலை செய்துவிடுகிறார். ஒரு சமயத்தில் சிங்காரம் ஏகாம்பரம் செய்யும் தவறுகளை மேலிடத்திற்கு தெரிவிக்கப் போவதாக கூறுகிறார். மாணிக்கத்தையும் மரவட்டையையும் போலி மோதலில் கொல்ல ஆணையர் உத்தரவிடுகிறார். அக்குழுவில் சிங்காரத்தையும் இணைத்து மாணிக்கம் மூலம் அவரை ஏகாம்பரம் கொன்று விடுகிறார். சிங்காரத்தின் வேலை விசுவாவிற்கு கிடைக்கிறது.

காவலர் வேலையின் சிரமங்களை விசுவா உணர்கிறார். அவருக்கு அவர் அப்பா மீது இப்போது மதிப்பு வருகிறது. அவருக்கு வணங்காமுடி நண்பராக இருக்கிறார். சிறையில் கைதிகளாக உள்ள மாணிக்கத்தையும் மரவட்டையையும் அடித்து விடுகிறார். அவர்களுக்கு இவர் தான் சிங்காரத்தின் மகன் என தெரியவருகிறது. ஒரு சந்தர்ப்பத்தில் விசுவா மூலம் தங்களை கொல்ல ஏகாம்பரம் முயல்வதாக ஐயம் கொள்கின்றனர். இவர்கள் தான் தன் அப்பாவை கொன்றவர்கள் என தெரிந்து பல முயற்சிகளுக்குப் பின் இவர்கள் இருவரையும் ஏகாம்பரத்தையும் ஆணையரிடம் பிடித்து கொடுக்கிறார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-11-30 அன்று மூலம் பரணிடப்பட்டது. 2015-01-18 அன்று பார்க்கப்பட்டது.
**திருட்டுப்பயலே 2** (*Thiruttu Payale 2*) (2017) படம் இயக்குனர் சுசி கணேசன் இயக்கத்தில் 10 வருடங்களுக்கு பிறகு உருவாகும் இரண்டாம் பாகம். இத்திரைப்படத்திலும் பாபிசிம்ஹா, விவேக், அமலா பால், பிரசன்னா மற்றும் பலர் நடித்திருக்கும் திரைப்படம். ஆனால் இரண்டு கதைக்கும் தொடர்பு இல்லை.தகவல் தொழில்நுட்ப வளர்ச்சியின் எதிர்மறை பாதிப்புகள்தான் இந்தக் கதைக்கு அடித்தளம். இன்றைய தலைமுறைகள் சந்திக்கும் பிரச்சனை புரியும் படி திரைக்கதை அமைந்து உள்ளது.

கதை களம்
--------

நேர்மையான போலீஸ் அதிகாரி செல்வம்(பாபி சிம்ஹா). அவர் வசிக்கும் விட்டின் கீழ் வசிக்கும் அகல்யாவை(அமலா பால்) காதல் திருமணம் செய்கிறார். பிரபலங்களின் போன் கால்களை ஒட்டுக்கேட்பது அவருக்கு இடப்பட்ட உத்தரவு. நேர்மையாகப் பணிபுரிந்தால் விரைவாக பணம் சேமிக்க இயலாது என்பதனைப் புரிந்து நேர்மையற்ற வழிகளில் பணம் பெற என்னுகிறார். ஒரு நாள் அமைச்சரின் போன்காலை ஒட்டுக் கேட்கும் செல்வம், அவரின் பணத்தை எடுத்து விடுகிறார். இந்த வேலையைத் தொடர ஆரம்பிக்கிறார். பாபியின் காதல் மனைவி அகல்யா ஃபேஸ்புக்லேயே கிடப்பவர். அகல்யா பிறந்தநாளுக்கு தனது நண்பர்களை விருந்துக்கு அழைக்கிறார். அந்த நண்பர்களின் போன் கால்கள் மற்றும் அகல்யாவின் போன் நம்பரையும் ஒட்டுக் கேட்கிறார் செல்வம். இதில் திருமணமான பெண்களிடம் மோசமாக பேசி வலைவிரிக்கும் பாலகிருஷ்ணன்(பிரசன்னாவை) பால்க்கி என்று அழைக்கப்படுபவரை கண்டு பிடிக்கிறார். ஒரு நாள் பால்க்கி , அகல்யாவிடம் பேசுவதையும் கேட்டு அதிர்ச்சியடையும் செல்வம் அவரை போலீஸ் வைத்து அடிக்கிறார். செல்வம் செய்யும் வேலைகள் பற்றிய தகவல்களை சேகரித்து அவரை பழிவாங்க முயற்சிக்கிறார் பால்க்கி. இன்னொரு பக்கம் அகல்யாவை அடையவும் முயற்சிக்கிறார். பிறகு வருவது க்ளைமேக்ஸ். வித்யாசாகர் நீண்ட இடைவேளைக்கு பிறகு கலக்கியுள்ளார், அதிலும் பின்னணி இசையில் ஒலிக்கும் அந்த திருட்டு பயலே பாடல் ரசிக்க வைக்கின்றது, செல்லத்துரை ஒளிப்பதிவும் சிறப்பு.ன்னணி கதாபாத்திரங்களாக நடித்திருந்த, எம்.எஸ்.பாஸ்கர், `பினாமி சேட்ஜி' பிரதீப் கே விஜயன், முத்துராமன் மூவருடைய நடிப்பும் நன்றாக இருந்தது.விவேக் மற்றும் ரோபோசங்கரும் இத்திரைப்படத்தில் நடித்துள்ளனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-11-04 அன்று மூலம் பரணிடப்பட்டது. 2019-02-26 அன்று பார்க்கப்பட்டது.
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *திருட்டுப்பயலே 2*
**சேண்பாக்கம்** என்பது கொணவட்டம்  இந்திய மாநிலமான தமிழ்நாட்டில் வேலூர் மாநகராட்சியின் மண்டலம் -4 தலைமையிடத்துடனும் அமைந்துள்ள ஒரு சிறிய வட்டாரமாகும். இங்கு பிரபலமான சுயம்பு விநாயகர் கோயில் அமைந்துள்ளது.

"தட்சிண நவ பிருந்தாவனம்"  என அழைக்கப்படும் சிரீ ராகவேந்திர சுவாமி மிருத்திகா பிருந்தாவனம் இங்கு அமைந்துள்ளது.  இதன் கீழ் புதைக்கப்பட்டிருந்த, 8 (எட்டு) மூலா பிருந்தாவனம் கண்டுபிடித்து 1991-இல், புதுப்பித்தனர். 
சிரீ ராகவேந்திர சுவாமி மிருத்திகா பிருந்தாவனம் அமைக்கப்பட்டதுடன், இது (தட்சிணா) நவ பிருந்தாவன் என அழைக்கப்பட்டது. விட்டுணுசாகமரமாருக்காக சிரீ மத்வாச்சார்யா இந்த தலத்தில் கிரந்த எழுத்துக்களில் மந்திரம் எழுதியுள்ளார். சிரீ வியாசராசர் இந்த கோவிலில் முக்கிய தெய்வத்தை நிறுவியுள்ளார். சிரீ ராகவேந்திர சுவாமி 14 நாட்கள் இங்கு தங்கியிருந்து தியானத்தில் இருந்தார்.

விளக்கப்படங்கள்
---------------

2001 ஆம் ஆண்டு இந்திய மக்கள் தொகை கணக்கெடுப்பின்படி,சேண்பாக்கம் மக்கள் தொகை 13,459 ஆக இருந்தது. இவர்களில் 50% ஆண்கள் மற்றும் 50% பெண்கள் ஆவார்கள். சேண்பாக்கம் மக்களின் சராசரி கல்வியறிவு 72% ஆகும், இதில் ஆண்களின் கல்வியறிவு 79%, பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விட கூடியதே. சேண்பாக்கத்தில் 12% மக்கள் 6 வயதுக்குட்பட்டவர்கள் ஆவர்.

மேற்கோள்கள்
-----------
**Stephen Parke** (born 1950) is a New Zealand physicist. He is a Senior Scientist and Head of the Theoretical Physics ஸ்டீபன் பார்க் (Stephen Parke)

ஸ்டீபன் பார்க் (1950 இல் பிறந்தவர்) ஒரு நியூசிலாந்து இயற்பியல் வல்லுநர் ஆவார். இவர் ஃபெர்மி தேசிய முடுக்கி ஆய்வகத்தின் முதுகலை அறிவியல் துறையின் தலைவர் மற்றும் மூத்த விஞ்ஞானி ஆவார். [1].
நியூஸிலாந்திலுள்ள கிஸ்னோனில் பிறந்தவர், பார்க், நியூசிலாந்தில் உள்ள செயிண்ட் பீட்டர்ஸ் கல்லூரி, ஆக்லாந்து மற்றும் ஆக்லாந்து பல்கலைக்கழகம் ஆகியவற்றின் பட்டதாரி மாணவர். அவர் ஹார்வர்ட் பல்கலைக்கழகத்தில் கோட்பாட்டு துகள் இயற்பியலில் ஒரு முனைவர் பட்டம் பெற்றார். ஃபெர்மி தேசிய முடுக்கி ஆய்வகத்திற்குச் செல்வதற்கு முன்னர் அவர் ஸ்டான்ஃபோர்டு லீனியர் முடுக்கி மையத்தில் (1980-1983) தொடர்பு வைத்திருந்தார். அவர் பார்க்-டெய்லர் பெருக்கங்களின் தோற்றுவிப்பாளராகவும் இருக்கிறார், இது குவாண்டம் குரோமோடினமிக்ஸில் சிதறல் முறைகளைப் பயன்படுத்தி சிதர்சிமெட்ரி போன்ற சமச்சீர் வழிமுறைகளைப் பயன்படுத்தி சிதறல் அளவீட்டுகளை கணக்கிடுவதற்கான ஒரு புதிய அணுகுமுறையை வழங்கினார்.பார்கே நியூட்ரினோ இயற்பியல் மற்றும் மேல் குவார்க்கின் இயற்பியலிலும் ஒரு நிபுணர் ஆவார்
"Rutherford explanation this week". University of Canterbury. 26 May 2008.
Department at the Fermi National Accelerator Laboratory (Batavia, Illinois).

y.
**திருப்பெரும்புதூர் வட்டம்** , தமிழ்நாட்டின் காஞ்சிபுரம் மாவட்டத்தில் உள்ள 5 வட்டங்களில் ஒன்றாகும். இந்த வட்டத்தின் தலைமையகமாக திருப்பெரும்புதூர் நகரம் உள்ளது. 

இந்த வட்டத்தின் கீழ் திருப்பெரும்புதூர், வல்லம், சுங்குவார்சத்திரம், மதுரமங்கலம், தண்டலம், படப்பை, *சீரபனஞ்சேரி* என 7 உள்வட்டங்களும், 137 வருவாய் கிராமங்களும் உள்ளன.

இவ்வட்டத்தில் திருப்பெரும்புதூர் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 510,836 ஆகும். அதில் 258,881 ஆண்களும், 251,955 பெண்களும் உள்ளனர். 125,938 குடும்பங்கள் கொண்ட இவ்வட்ட மக்கள்தொகையில் 43.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.74% மற்றும்பாலின விகிதம் 1,000 ஆண்களுக்கு, 973 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 58036 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 952 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 143,544 மற்றும் 4,130 ஆகவுள்ளனர். மக்கள்தொகையில் இந்துக்கள் 88.53%, இசுலாமியர்கள் 4.85%, கிறித்தவர்கள் 5.87% மற்றும் பிறர் 0.75% ஆகவுள்ளனர்.

மேற்கோள்கள்
-----------

1. ↑  ஸ்ரீபெரும்புதூர் வட்டம்
2. ↑  ஸ்ரீபெரும்புதூர் வட்டத்தின் வருவாய் கிராமங்கள்
3. ↑  ஸ்ரீபெரும்புதூர் வட்டத்தின் மக்கள்தொகை பரம்பல்

| * பா
* உ
* தொ
காஞ்சிபுரம் மாவட்டம் |
| --- |
| மாவட்ட தலைமையகம் | காஞ்சிபுரம் |
| மாநிலம் | தமிழ்நாடு |
| வட்டம் | 
காஞ்சிபுரம் வட்டம்  **·** உத்திரமேரூர் வட்டம்  **·** ஸ்ரீபெரும்புதூர் வட்டம்  **·** வாலாஜாபாத் வட்டம்  **·** குன்றத்தூர் வட்டம்  (புதியது)  **·**  |
| மாநகராட்சி | காஞ்சிபுரம் மாநகராட்சி |
| நகராட்சிகள் | 
. குன்றத்தூர்
. மாங்காடு
 |
| பேரூராட்சிகள் | 
.உத்திரமேரூர் 
.செவிலிமேடு 
. வாலாஜாபாத்
. ஸ்ரீபெரும்புதூர்
 |
| ஊராட்சி ஒன்றியங்கள் | 
. காஞ்சிபுரம் ஊராட்சி ஒன்றியம்
. குன்றத்தூர் ஊராட்சி ஒன்றியம்
. உத்திரமேரூர் ஊராட்சி ஒன்றியம்
. வாலாஜாபாத் ஊராட்சி ஒன்றியம்
. ஸ்ரீபெரும்புதூர் ஊராட்சி ஒன்றியம்
 |
| வழிபாட்டுத தலங்கள் | காமாட்சியம்மன் கோயில். ஏகாம்பரநாதர் கோயில். வரதராஜபெருமாள் கோயில். கைலாசநாதர் கோயில் |
| சட்டமன்றத் தொகுதிகள் | 
திருப்பெரும்புதூர்  **·** 
உத்திரமேரூர்  **·**  காஞ்சிபுரம் **·** 
 |
| இணையதளம் |  |
**வீரட்டேசுவரர் கோயில்** (*Tiruttani Veeratteswarar Temple*) என்பது இந்தியாவில், தமிழ்நாட்டின், திருவள்ளூர் மாவட்டம் திருத்தணியில் அமைந்துள்ள ஒரு சிவன் கோயில் ஆகும்.

வரலாறு
------

செங்கல்லால் கட்டப்பட்டிருந்த இக்கோயிலானது பல்லவர்களில் கடைசி பேரரசனான அபராசித வர்ம பல்லவன் காலத்தில் கற்றளியாக மாற்றிக் கட்டப்பட்ட ஒரு கோயிலாகும். இக்கோயிலை நம்பி அப்பி என்பவர் தன் செலவில் கற்றளியாக கட்டினார். அதைக்கண்டு மகிழ்ந்த மன்னன் அபராசித வர்ம பல்லவன் ஒரு வெண்பா பாடினான். அப்பாடல் பின்வருமாறு;

> திருந்து திருத்தணியற் செஞ்சடையீ சற்க்குக்
> 
> 
> கருங்கல்லாற் கற்றளியா நிற்க விரும்பியே
> 
> 
> நற்கலைக ளெல்லா நவின்றசீர் நம்பியப்பி
> 
> 
> பொற்பமையச் செய்தான் புரிந்து
> 
> 

இப்பாடல் இக்கோயில் சுவற்றில் கல்வெட்டாக செதுக்கப்பட்டு, அதன் கீழ் இவ்வெண்பா பெருமானடிகள் தாம் பாடி அருளித்து. என்ற குறிப்பு வரையப்பட்டுள்ளது.

கோயில் அமைப்பு
--------------

இக்கோயில் ஒரு தூங்கானை மாடக் கோயிலாகும். பொதுவாக தூங்காணை மாடக் கோவில்கள் கருவறை முதல் விமானம் வரை அரைவட்ட வடிவிலே இருக்கும். ஆனால் இக்கோயிலின் கருவறை செவ்வக வடிவிலும், விமானம் அரைவட்ட வடிவிலும் அமைக்கப்பட்டுள்ளது. இது மாடக் கோயில் என்பதால் கருவறைக்கு மேலே இன்னொரு அரைவட்ட கருவறை அமைக்கப்பட்டு அதன்மேல் விமானம் அமைக்கப்பட்டுள்ளது. இக்கோயிலில் சிவன், உமை, ஆலமர் செல்வன், திருமால், ஏழுகன்னியர் உள்ளிட்டோருக்கு சிற்பங்கள் உள்ளன

இலக்கியம்
---------

தணிகை புராணம் பாடிய கச்சியப்ப முனிவர் வீரகட்டகாச படலத்தில் இத்தல இறைவன் குறித்து 128 பாடல்களை பாடியுள்ளார்.

குறிப்புகள்
-----------

1. ↑  "திருத்தணி சிவன் கோவில்களில் சிவராத்திரி விழா". *தினமலர்*. 2023-02-09 அன்று பார்க்கப்பட்டது.
2. ↑  தி. வை. சதாசிவ பண்டாரத்தார், தூங்கானை மாடம் (கட்டுரை), பக்கம் 19 தமிழ்ப் பொழில் இதழ், 1958, ஏப்ரல், மே
3. ↑  "Arulmigu Veerateeswarar Temple, Tiruttani - 631209, Tiruvallur District [TM001511].". *hrce.tn.gov.in*. 2023-02-09 அன்று பார்க்கப்பட்டது.
**பசீர் பாக் (Basheerbagh)** ஐதராபாத்தில் உள்ள ஓர் முக்கிய நகரமாகும். இப்போது இது வணிக மற்றும் வணிக மையமாக உள்ளது. அபிட்ஸ், கோட்டி, நம்பள்ளி மற்றும் ஹிமாயத் நகர் போன்ற பிற பெரிய வணிகப் பகுதிகளுடன் நெருக்கமாக இருப்பதால் இப்பகுதியின் முக்கியத்துவம் அதிகரித்துள்ளது. நன்கு அறியப்பட்ட பசீர் பாக் அரண்மனையும் இங்கு அமைந்துள்ளது. இது உசேன் சாகர் ஏரிக்கும் அருகில் உள்ளது.

வரலாறு
------

பசீர்-உத்- தௌலா நவாப் சர் அசுமான் ஜக் பகதூர் என்பவரின் நினைவாக பசீர்பாக் எனப் பெயரிடப்பட்டது. இங்குள்ள பசீர் பாக் அரண்மனை 1880ஆம் ஆண்டில் இந்த பகுதியில் கட்டப்பட்டது.

வணிகப் பகுதி
------------

இங்கு ஏராளமான நகைக் கடைகளும், அதிக அளவிலான வணிக வளாகங்களும் உள்ளன. நகரத்தின் பிரபல திரையரங்குகளான ஸ்கைலைன் & ஸ்டெர்லிங் திரைப்பட அரங்கம் இங்கு அமைந்திருக்கின்றன. அயக்கர் பவன் (வருமான வரி அலுவலகம்), காவல் ஆணையர் அலுவலகம், காவல் கட்டுப்பாட்டு அறை, மத்திய கலால் மற்றும் சுங்க மற்றும் பொருட்கள் மற்றும் சேவை வரி அலுவலகம், தெலங்காணா சுற்றுலாவின் இட ஒதுக்கீடு அலுவலகம் போன்ற சில முக்கியமான அரசு கட்டிடங்கள் இங்கு அமைந்துள்ளன. பாபு கான் எஸ்டேட் (ஒரு காலத்தில் ஐதராபாத்தில் 14 மாடிகளைக் கொண்ட மிக உயரமான கட்டிடம்) மற்றும் கான் லத்தீப் கான் எஸ்டேட் போன்ற பெரிய வணிக கட்டிடங்கள் இங்கு பல்வேறு வகையான வணிகங்களை நடத்தி வருகின்றன.

கல்வி
-----

 பசீர் பாக் அரண்மனை, 1880 இல் லாலா தீன் தயால் என்பவரால் புகைப்படம் எடுக்கப்பட்டது 
நன்கு அறியப்பட்ட நிசாம் கல்லூரி மற்றும் சங்கம் இதன் புறநகரில் அமைந்துள்ளது.

விளையாட்டு
----------

பசீர்பாக் ஒரு விளையாட்டு மையமாக இக்கிறது. மேலும் கால்பந்து மற்றும் தடகளத்திற்காக பயன்படுத்தப்படும் பல்நோக்கு லால் பகதூர் விளையாட்டு அரங்கம் இங்கே அமைந்துள்ளது. ஐதராபாத்தை இந்திய ராணுவத்திற்கு ஒப்படைக்கும் பணி இங்கு நடந்ததால் இது முன்பு பதே மைதானம் என்று அழைக்கப்பட்டது. முன்னதாக இது சர்வதேச துடுப்பாட்டப் போட்டிகளை நடத்த பயன்படுத்தப்பட்டது. பூப்பந்தாட்டம் மற்றும் டென்னிசுக்குபயன்படுத்தப்படும் ஒரு உட்புற மைதானமும் இங்கே உள்ளது. தற்போது அவை அதிகம் பயன்படுத்தப்படவில்லை. இது காச்சிபௌலி நகரின் விளையாட்டு மையமாக மாறியுள்ளது. இந்திய துடுப்பாட்ட லீக்கின் போட்டிகள் இங்குள்ள அரங்கங்களை புதுப்பித்துள்ளன.

குறிப்புகள்
-----------

1. ↑   பரணிடப்பட்டது 2007-11-16 at the வந்தவழி இயந்திரம் Hussain Sagar
**திருப்போரூர் உத்திர வைத்திய லிங்கேசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் மறையூர் அருகில் திருப்போரூர் என்னுமிடத்தில் உள்ளது. ஒரு காலத்தில் முனிவர்கள் இங்கு தங்கி வேதங்ளை ஓதியதால் இவ்வூர் மறையூர் என்று பெயர் பெற்றது. வனமாக இருந்ததாலும், அகத்தியருக்கு இறைவன் காட்சி தந்ததாலும் இவ்வூர் காட்டூர் என்றும் அழைக்கப்படுகிறது. கடல் மட்டத்திலிருந்து சுமார் 48 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°44'04.7"N, 80°08'14.5"E (அதாவது, 12.734625°N, 80.137370°E) ஆகும்.

இறைவன், இறைவி
-------------

இக்கோயிலின் மூலவராக உத்திர வைத்திய லிங்கேசுவரர் உள்ளார். இறைவி தையல்நாயகி ஆவார். நாகப்பட்டினம் மாவட்டத்திலுள்ள வைத்தீசுவரன் கோயிலைப் போல இக்கோயிலையும் கருதுகின்றனர்.

அமைப்பு
-------

பாண்டியர்களால் திருப்பணி செய்யப்பட்ட இக்கோயில் சிதம்பர சுவாமிகள் உள்ளிட்ட பலர் வணங்கிய கோயிலாகும். தொண்டை மண்டலத்தில் வனப் பகுதியில் தவம் புரிய வந்த அகத்தியர் அப்பகுதியில் தண்ணீர் இல்லாததைக் கண்டு வருந்தி நித்திய பூசைகளுக்காகவும், மக்களின் தாகத்தைத் தீர்ப்பதற்காகவும் இறைவனிடம் வேண்டினார். அவருடைய வேண்டுகோளை ஏற்ற சிவபெருமான் ஒரு குளத்தை உண்டாக்கி, பின் மணக்கோலத்தில் அகத்தியருக்குக் காட்சி தந்தார்.

திருவிழாக்கள்
-------------

பிரதோஷம், சிவராத்திரி உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு திருப்போரூர் உத்திர வைத்திய லிங்கேஸ்வரர் திருக்கோயில், தினமலர் கோயில்கள்
**திருப்பேரை** அல்லது **தென்திருப்பேரை** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் திருநகரியிலிருந்து திருச்செந்தூர் செல்லும் சாலையில் சுமார் 3 மைல் தொலைவில் தென்கிழக்கே அமைந்துள்ளது. திருக்கோளூரில் இருந்தும் இவ்வூருக்கு பேருந்து வசதியுள்ளது. ஸ்ரீபேரை (இலக்குமியின் உடல்) என்ற பெயரில் பூமிதேவி இங்கு தவம் செய்ததால் திருப்பேரை என்றே இத்தலத்திற்குப் பெயருண்டாயிற்று. 108 வைணவ திவ்ய தேசங்களில் சோழநாட்டில் திருச்சிக்கு அண்மையில் திருப்பேர் நகர் என்ற திருத்தலம் ஒன்றிருப்பதால் இத்தலத்தை தென்திருப்பேரை என்று அழைத்தனர். இறைவன் கிழக்கு நோக்கி அமர்ந்த கோலத்தில் காணப்படுகிறார். இறைவன் பெயர்கள்: மகர நெடுங்குழைக்காதன். நிகரில் முகில் வண்ணன். இறைவி பெயர்கள்: குழைக்காதுவல்லி, திருப்பேரை நாச்சியார்; தீர்த்தம் : சுக்ர புஷ்கரணி, சங்க தீர்த்தம், மகர தீர்த்தம் ஆகியன. விமானம்: பத்ர விமானம் என்ற வகையைச் சேர்ந்தது. ஆழ்வார்களில் நம்மாழ்வாரால் மட்டும் 11 பாசுரங்களால் பாடல் பெற்றது. மணவாள மாமுனிகளும் இத்தலத்தைப் பாடியுள்ளார்.

மேற்கோள்கள்
-----------

1. ↑  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
**அருள்மிகு வீரக்குமாரசாமி கோயில்** தமிழ்நாட்டில், திருப்பூர் மாவட்டம், வெள்ளக்கோயில் என்னும் ஊரில் அமைந்துள்ளது. இக் கோயிலானது கொங்கு வெள்ளாளர் இனத்தில் உள்ள ஆந்தைகூட்டம், தனஞ்செயகூட்டம், மாடகூட்டம் என 11 கூட்டங்களின் குல தெய்வமாகும். இங்கு மூலவர் வீரக்குமாரசாமி. 54' உயரங்கொண்ட ஐந்து நிலை ராஜகோபுரமும், மூன்று நிலை கொண்ட 35' உயர உள்கோபுரமும் கொண்டுள்ளது.

கோயில் வரலாறு
-------------

சுமார் 600 ஆண்டுகளுக்கு முன்பு இன்று கோயில் அமைந்துள்ள பகுதி பெரும் வனமாக இருந்துள்ளது. அந்தக் காலகட்டத்தில் இந்தப் பகுதியில் ஆந்தைகுல நல்லன கவுண்டர்,தஞ்செய குல பழனிக் கவுண்டர், சேலம் சின்னமலைக் கவுண்டர், தேவண கவுண்டர், மாடகுல செல்லப்ப கவுண்டர் ஆகியோர் வாழ்ந்து வந்தனர்.அந்த காலகட்டத்தில் நல்லன கவுண்டர் மகன் முதலி கவுண்டர் தன் பண்ணைகளைப் பார்த்துக் கொள்ள சந்தன நாடார் என்பவரை நியமித்தார். அப்போது மேய்ச்சலுக்கு சென்று வந்த மாடுகளில் ஒன்று பாலின்றி இருப்பதை கண்டு சந்தன நாடார் மீது சந்தேகம் கொண்டார். இந்த நிகழ்வு தொடர்ந்து வந்துள்ளது. சந்தன நாடார் மிகுந்த கவலை அடைந்தார். முடிவில் உண்மையைக் கண்டறிந்தார். அந்தப் பசு ஒரு புற்றில் நின்று பால் சுரந்துள்ளது. ஒரு சில நாள்களில் முதலி கவுண்டரும் இதைக் கண்டார். அப்போது அப்புற்றிலிருந்து குழந்தை முகத்துடன் பாம்பு ஒன்று தோன்றியது, அது முருகனை ஒத்த தெய்வம் அதுதான் பின்னாளில் வீரக்குமாரசாமி என அழைக்கப்பட்டு வணங்ககப்பட்டு வருகிறது. இக்கோயிலில் வீரக்குமார சாமி சிலை கல்லிலோ, உலோகத்திலோ செய்யப்படவில்லை, மாறாக புற்று ஒரு தெய்வ வடிவில் காட்சி தருகிறது.

வழிபாடு
-------

இக்கோயிலில் பொட்டிலி வழிபாடு மிகுந்த சிறப்புப் பெற்றது. இக்கோயிலின் தல விருட்சம் காக்கராட்டான் மரம் ஆகும்.

திருவிழாக்கள்
-------------

தமிழ் மாசி மாதத்தில் சிவராத்திரி அன்று தேரோட்டம் மிகச் சிறப்பாக நடைபெறும்.

மேற்கோள்கள்
-----------

* வீரக்குமாரசாமி கோயிலில் இன்று கும்பாபிஷேகம் தினமணி, ஆகஸ்டு 22, 2010

வெளியிணைப்புகள்
---------------

* Arulmigu Veerakkumara swamy பரணிடப்பட்டது 2012-04-04 at the வந்தவழி இயந்திரம், அதிகாரபூர்வ இணையதளம்
**வீரகத்திப் பிள்ளையார் தேவஸ்தானம்** இலங்கையின் திருக்கோணமலை மாவட்டத்தில் அமைந்துள்ளது. கி.பி.1801 ஆம் ஆண்டளவில் திரு அகிலேசப்பிள்ளை வேலுப்பிள்ளை என்பவருடன் திரு ச.சுவாமிநாத முதலியார் பரம்பரையில் வந்த திரு வீரகத்தி ராசகோன் முதலியாரும் இணைந்து இவ் ஆலயத்தை அமைத்து, திருப்பணிகள் செய்து வந்ததாகவும் 1878 வேலுப்பிள்ளை அவர்களின் மகன் வே.அகிலேசப்பிள்ளையும் தொடர்ந்து 1910 ஆம் ஆண்டு அவர் மறைவிற்கு பின் அவரது மூத்த குமாரனான அ. இராசக்கோன் என்பவரும் அவரது சகோதரரான திரு அழகைக்கோன் மற்றும் மயில்வாகன முதலியார் சுப்பிரமணியம் அவர்களும் இவ்வாலயத்தை பரிபாலித்து வந்துள்ளனர்.

1983 - 1990 ஆகிய காலகட்டத்தில் நாட்டில் இடம்பெற்ற வன்செயல் மற்றும் யுத்த சூழல் காரணமாக இவ் ஆலயம் முழுமையாக சேதமடைந்ததுடன் இதன் பூஜை வழிபாடுகளும் நிறுத்தப்பட்டன. பல வருடங்களுக்கு பின் 2015 ஆண்டு கால பகுதியில் இவ்வாலயத்தின் புனர்நிர்மான பணிகள் இதன் பரம்பரை வழிவந்தவரான திரு சிறிதரன் (பாப்பா) என்பவரின் முயற்சியாலும் நலன் விரும்பிகளின் உதவியுடன் மீண்டும் ஆரம்பிக்கப்பட்டு பல்வேறு சிரமங்களுக்கு மத்தியில் தொடர்ந்து மேற்கொள்ளப்பட்டு வருகிறது.
**ஒன்ஸ் அபான் எ டைம் இன் ஹாலிவுட்** என்பது குவெண்டின் டேரண்டினோ எழுதி இயக்கிய 2019 ஆண்டு வெளியான மர்ம குற்றவியல் திரைப்படம் ஆகும். இப்படமானது கொலம்பியா பிக்சர்ஸ், போனா பிலிம் குரூப், ஹெய்டே பிலிம்ஸ், விஷனா ரொமாண்டிகா ஆகியோரால் தயாரிக்கப்பட்டு சோனி பிக்சர்சால் விநியோகிக்கப்பட்டது, இப்படமானது அமெரிக்கா மாற்றும் ஐக்கிய இராச்சிய கூட்டுத் தயாரிப்பில் உருவானது ஆகும். இப்படத்தில் லியோனார்டோ டிகாப்ரியோ, பிராட் பிட் , மார்கோட் ரொப்பி, எமிலி ஹிர்ஷ், மார்கரெட் குவாலி, திமோதி ஓலிஃபண்ட், ஆஸ்டின் பட்லர், டகோட்டா ஃபான்னிங், புரூஸ் டெர்ன், அல் பசீனோ ஆகியோர் நடித்துள்ளனர். இந்த படத்தின் கதையானது 1960 களில் லாஸ் ஏஞ்சல்ஸில் நடப்பதாக உள்ளது.

*ஒன்ஸ் அபான் எ டைம் இன் ஹாலிவுட்* படத்தின் உலக வெளியீடானது 2019 மே 21 அன்று கான் திரைப்பட விழாவில் நடந்தது. அமெரிக்காவில் 2019 ஜூலை 26 அன்றும், 2019 ஆகஸ்ட் 14 அன்று ஐக்கிய இராச்சியத்திலும் திரையரங்கில் வெளியிட திட்டமிடப்பட்டுள்ளது. இப்படம் குறித்து விமர்சகர்கள் "ஒட்டுமொத்தமாக நேர்மறையான பார்வையை" வெளியிட்டுள்ளனர்.

கதைச்சுருக்கம்
--------------

தொலைக்காட்சியில் நடித்தபடி ஹாலிவுட்டில நடிக்க வாய்ப்பு தேடிவருகிறார் டிகார்ரியோ. இவருடைய நண்பரும் திரைப்பட சண்டைக் கலைஞருமான பாரிட் பிட் உள்ளார். இந்நிலையில் டிகார்ரியோவின் பக்கத்து வீட்டில் வசித்துவருபவரும் அமெரிக்காவின் பிரபல நடிகையும் இயக்குநர் ரோமன் பொலன்கியின் மனைவியான ஷாரோன் டேட் இவருது வயிற்றில் வளரும் எட்டுமாத குழந்தை, வீட்டில் இருந்த இன்னும் நால்வருடன் 1969 ஆம் ஆண்டு ஒரு நள்ளிரவில் கொல்லப்படுகிறார். இதுபோன்று பல கொலைகள் தொடர்ச்சியாக நடக்கின்றன. இந்த தொலையாளிகள் அடையாளம் காணப்படுவதும் கொலைக் கும்பலுக்கு எதிரான போடாட்டத்தில் இணைபிரியா நண்பர்களில் ஒருவர் உயிரிழக்க நேர்கிறது.

மேற்கோள்கள்
-----------

1. ↑  "Once Upon a Time in Hollywood news round-up for June". May 2, 2019 அன்று மூலம் பரணிடப்பட்டது. May 3, 2019 அன்று பார்க்கப்பட்டது.
2. ↑  D'Alessandro, Anthony (July 3, 2019). "Quentin Tarantino's 'Once Upon A Time In Hollywood' Eyes $30M Opening". *Deadline Hollywood*. July 3, 2019 அன்று பார்க்கப்பட்டது.
3. ↑  "'Once Upon a Time in Hollywood': What the Critics Are Saying". *The Hollywood Reporter*. May 21, 2019. May 21, 2019 அன்று பார்க்கப்பட்டது.
4. ↑  "The 10 Best Movies of Cannes 2019". *Variety*. May 25, 2019. May 28, 2019 அன்று பார்க்கப்பட்டது.
**பிரானெரைட்டு** *(Braunerite)* என்பது K2Ca(UO2)(CO3)3•6H2O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். நீரேற்று யுரேனைல் கார்பனேட்டு கனிமமாக இக்கனிமம் வகைப்படுத்தப்படுகிறது. செக் குடியரசின் வரலாற்று முக்கியத்துவம் பெற்ற மண்டலமான மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கப் பணியாளர்களுடன் சேர்ந்து செக் குடியரசின் அறிவியல் கல்வி அகாதமியின் ஒரு பிரிவான இயற்பியல் நிறுவனத்தைச் சேர்ந்த யாக்கூப் பிளாசில் முதன்முதலில் இக்கனிமத்தைக் கண்டறிந்தார்.

பிரானெரைட்டு படிகங்கள் மஞ்சள் நிறத்தில் கண்ணாடி போல பளபளப்பாகக் காணப்படுகின்றன. வேதியியல் முறைப்படி லைன்கைட்டு கனிமத்தை இக்கனிமம் ஒத்துள்ளது. செக் குடியரசின் தலைநகரான பிராகாவில் அமைந்துள்ள தேசிய அருங்காட்சியகத்தில் கனிமவியல் மற்றும் பாறையியல் துறையில் இக்கனிமத்தின் படிவுகள் சேகரித்து வைக்கப்பட்டுள்ளன. லாசு ஏஞ்சல்சு மாகானத்தின் இயற்கை வரலாற்று அருங்காட்சியகத்திலும் இக்கனிமப் படிவுகள் சேகரிக்கப்பட்டுள்ளன.

அமைவிடம்
--------

செக் குடியரசில் உள்ள மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கம் இக்கனிமத்தின் இருப்பிடமாகும்.

மேற்கோள்கள்
-----------

1. 1 2  "Braunerite: Braunerite mineral information and data". *www.mindat.org*. 2017-08-25 அன்று பார்க்கப்பட்டது.
2. ↑  "New Mineral Listing | Carbon Mineral Challenge". *mineralchallenge.net* (ஆங்கிலம்). 2017-09-05 அன்று மூலம் பரணிடப்பட்டது. 2017-08-25 அன்று பார்க்கப்பட்டது.
**கோபிநாதன்** என்பது இந்தியாவின் தென் மாநிலங்களான கேரளம், தமிழ்நாடு, கர்நாடகம் ஆந்திரா போன்ற மாநிலங்களில் 1950 கள் மற்றும் 1960 களில் முன்னேறிய இந்து குடும்பங்களில் பயன்படுத்தப்பட்ட பெயராகும். இளம் பெண்களைக் காக்கும் நாயகனாகக் கருதப்படும் கிருஷ்ணரிடமிருந்து இந்த பெயர் உருவானது. அவர் நாதன் என்று அழைக்கப்படுகிறார், அதாவது கோபிகைகளின் '(பெண்கள்') கனவு நாயகன். இந்த பெயர் 1970 களில் இருந்து நவீன பெயர் என்பதற்கான முக்கியத்துவத்தை இழந்தது.[]

இயற்பெயர்
---------

கோபிநாதனை இயற்பெயராக கொண்ட குறிப்பிடத்தக்க நபர்கள் பின்வருமாறு:

* கோபிநாதன் ராமச்சந்திரா (பிறப்பு 1989), மலேசிய கால்பந்து வீரர்
* கோபிநாதன் பிள்ளை (1921-2002), ஒரு இந்திய அரசியல்வாதி

குடும்ப பெயர்
-------------

கோபிநாதனை குடும்பப்பெயராக கொண்ட குறிப்பிடத்தக்க நபர்கள் பின்வருமாறு:

* இராசேசு கோபிநாதன்
* கே. கோபினாதன்
* லெட்சுமி கோபிநாதன்
* பி. கோபினாதன் நாயர்
* பி. கோபினாதன்
* இந்துமதி கோபிநாதன்
* ஆஷா கோபிநாதன்


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
மைக்ரோசாப்டு எக்செலில் ஒன்றிணைப்பு
கணினி நிரலாக்கத்தில் **ஒன்றிணைப்பு** (*Concatenation*) என்பது இரண்டு வரியுரு இழைகளை ஒன்றிணைத்தலைக் குறிக்கும். எடுத்துக்காட்டாக, *விக்கிப்* என்ற இழையும் *பீடியா* என்ற இழையும் ஒன்றிணைக்கப்பட்டால் *விக்கிப்பீடியா* என்று தோன்றும்.

குறியீடுகள்
-----------

செய்நிரல்களில் ஒன்றிணைப்பை மேற்கொள்வதற்கு + அல்லது & பயன்படுத்தப்படுகின்றது.

+ஐப் பயன்படுத்துவதற்கு எடுத்துக்காட்டாக, `"விக்கிப்பீடியா, "+ "கட்டற்ற கலைக்களஞ்சியம்";` என்பதைக் கூறமுடியும். இதன் வருவிளைவாக விக்கிப்பீடியா, கட்டற்ற கலைக்களஞ்சியம் என்பது அமையும்.

&ஐப் பயன்படுத்துவதற்கு எடுத்துக்காட்டாக, மைக்ரோசாப்டு எக்செலில் `= "தமிழ்"&"மொழி"` என்பதைக் கூறமுடியும். இதன் வருவிளைவாகத் தமிழ்மொழி என்பது அமையும்.

மைக்ரோசாப்டு எக்செலில் *CONCATENATE* எனும் சார்பைப் பயன்படுத்துவதன் மூலமும் ஒன்றிணைக்க முடியும்.

பயன்பாடு
--------

### ஒலிதம்

கதைக்கும் கடிகார மென்பொருட்களில் தேவையான சொற்கள் ஒவ்வொன்றும் தனித்தனியே பதிவு செய்யப்பட்டிருக்கும். அவற்றை ஒன்றிணைப்பதன் மூலம் பயனருக்குக் கருத்துப் பிழையற்ற முழுமையான வசனம் கிடைக்கும். எடுத்துக்காட்டாக,

* நேரம்
* ஒன்பது
* மணி
* இருபத்து
* இரண்டு
* நிமிடங்கள்

என்றவாறு அமையும்.

தொலைபேசி நிறுவனங்களில் பண மீதியைப் பயனர்களுக்குத் தெரியப்படுத்தவும் இம்முறையே பயன்படுத்தப்படுகின்றது.

மேற்கோள்கள்
-----------

1. ↑  இழையையும் எண் பெறுமானங்களையும் நீங்கள் ஒன்றிணைக்கும்போது தவறு (ஆங்கில மொழியில்)
2. ↑  மைக்ரோசாப்டு எக்செல்: ஒன்றிணைப்புச் சார்பு (ஆங்கில மொழியில்)
**தௌண்டியா கேரா தங்கப் புதையல் சோதனை** உத்தரப் பிரதேசம் மாநில உன்னோ மாவட்டத்தில் சங்கரம்பூர்(பழைய பெயர் தௌண்டியா கேரா) கிராமத்தில் 2013ம் ஆண்டு நடைபெற்றது. சோபன் சர்க்கார் என்ற சாதுவின் கனவில் 1000 டன் மதிப்புள்ள தங்கம் ராஜா ராவ் ராம் பக்சிங் கோட்டையில் இருப்பதாகக் கண்டார் என்று கூறப்படுகிறது.அவர் நேராக இந்தியத் தொல்லியல் ஆய்வகத்திடம் செல்லாமல் , மத்திய அமைச்சர் சரண் தாஸ் மஹந்தை அனுகினார். அதன் பிறகு சுரங்கத்துறை அமைச்சகம் மற்றும் இந்தியத் தொல்லியல் ஆய்வகம் ஆகிய அமைப்புகளுக்குத் தகவல் அனுப்பப்பட்டு அவற்றின் ஒப்புதலுடன் 18 அக்டோபர் 2013ல் அகழாய்வுகள் தொடங்கப்பட்டன.

தௌண்டியா கேராவின் வரலாறு
------------------------

தௌண்டியா கேரா கிராமம் ஒரு பழமையான பகுதியாகும். இந்தியத் தொல்லியல் ஆய்வக நிறுவனர் சர் அலெக்சாண்டர் கன்னிங்காம் என்பவரால் தௌண்டியா கேரா மற்றும் ஹயமுக ஆகிய தொல்லியல் இடங்கள் கண்டுபிடிக்கப்பட்டது. ஏழாம் நூற்றாண்டில் சீனப் பயணியான சுவான்சாங் ஹயமுக பகுதிக்கு வந்து ஐந்து புத்தக் கோவில்களின் பட்டியல்களையும் ஆயிரக்கணக்கான புத்தப் பாடசாலைகளையும் பதிவுசெய்துள்ளார். கன்னிங்காம் கூற்றின் படி தௌண்டியா கேரா பகுதி பழைய இந்து போராளி சமூகமான பைஸ் ராஜபுத்திரர்களின் தலை நகரமாக இருந்துள்ளது

அகழாய்வு
--------

18 அக்டோபர் 2013 அன்று 12 சிறிய குழுக்களுடன் இந்தியத் தொல்லியல் ஆய்வகம் அகழாய்வுகளை நடத்தத் தொடங்கியது. இந்திய ஊடகங்களின் கவனம் ஒரே நாளில் இக்கோட்டைக்கும், இப்பகுதிக்கும் கிடைத்துள்ளது. மேலும் அகழாய்வுகளைக் காணப் பலர் இங்கு கூடுகின்றார்கள் இப் பணியை நீதிமன்றம் கண்காணிக்க கோரி தொடுக்கப்பட்ட பொதுநலன் வழக்கில் உச்சநீதிமன்றம் உடனடியாக எந்த முடிவையும் எடுக்க இயலாது என்று கூறியது. அகழ்வாய்வின்படி, 2013 அக்டோபர் 27-ம் தேதி வரை சுமார் 4000 கோடி இந்திய ரூபாய் மதிப்புள்ள தங்கம் மற்றும் கனிமங்கள் இருப்பதாக நம்பப்படுகிறது.

மேற்கோள்கள்
-----------

1. ↑  "Daundiya Kheda Live". The Indian Express. 19 அக்டோபர் 2013. 19 அக்டோபர் 2013 அன்று பார்க்கப்பட்டது.
2. ↑  "BBC News - Tight security at India 'treasure hunt' site". BBC News. 2013-10-19 அன்று மூலம் பரணிடப்பட்டது. 2013-10-19 அன்று பார்க்கப்பட்டது.
3. ↑  "Unnao treasure hunt: Seer sees, diggers dig for gold of dreams and a grave for reason in old UP village". இந்தியா டுடே. 18 October 2013. 18 October 2013 அன்று பார்க்கப்பட்டது.
4. ↑  மன்னர் கோட்டையில் தங்க புதையலா ? தேடுதல் வேட்டையில் தொல்லியல் துறை -தினமலர்
5. ↑  "தங்கம் தோண்டுவதைக் கண்காணிக்க முடியாது--உச்சநீதிமன்றம்". பிபிசி. 21 அக்டோபர் 2013. 21 அக்டோபர் 2013 அன்று பார்க்கப்பட்டது.
6. ↑  தங்கம் மற்றும் கனிமங்கள் கண்டெடுப்பு
**மில்டன் இலாசெல் குமாசன் (Milton Lasell Humason)** (ஆகத்து 19, 1891 - ஜூன் 18, 1972னோர் அமெரிக்க வானியலாளர் ஆவார்ரிவர் மின்னசோட்டாவின் டாட்ஜ் சென்டரில் பிறந்தார்.

வாழ்க்கை
--------

இவர் பள்ளியில் இருந்து இடையிலேயே நின்றுவிட்டார். தன் 14 ஆம் அகவை வரை இவர் முறைசார் கல்வியேதும் படிக்கவில்லை. இவர் மலைகளை விரும்பியதால், குறிப்பாக வில்சன் மலையை விரும்பியதால், இவர் மவுண்ட் வில்சன் வான்காணகம் நிறுவப்பட்டபோது கீழிருந்து கருவிகளை மலைமேலே கொண்டுசெல்லும் பணியாளராகும் வாய்ப்பைப் பெற்றார். இவர் 1917 இல் இவர் அங்கே கட்டிடத் தூய்மிப்பாளராகச் சேர்ந்துள்ளார். தன் ஆர்வத்தால், இரவு உதவியாளராக வான்காணகத்தில் சேர்ந்தார். இவரது தொழில்நுட்பத் திறனும் அமைதியான இயல்பும் இவர் மலையில் உள்ள அனைவருக்கும் இனியரானார்.இவரது திறமையை மதித்து, 1919 இல் ஜார்ஜ் எல்லேரி ஏல்லிவரை மவுன்ட் விலசன் வான்காணகப் பணியாளர் ஆக்கினார். இது முன்நிகழ்வேதும் இல்லாதது. ஏனெனில் இவரிடன் முனைவர் பட்டமோ! ஏன்? உயர்நிலைப் பள்ளிச் சான்றிதழ் கூட இல்லை.இவர் விரைவில் பல நோக்கீட்டு கண்டுபிடிப்புகளை நிகழ்த்திக் காட்டி ஏலின் மதிப்பீட்டை நிறுவிக் காட்டினார். இவர் மங்கலான பால்வெளிகலைக் கூட கதிர்நிரல் படம் எடுத்து சீரிய நோக்கீட்டாளரானார். அண்டவியல் கட்டமைப்பு ஆய்வில் நோக்கீடுகள் பெரும்பங்காற்றின.இவர் அபுள் விதியை உருவாக்க அப்புளுக்கு உதவியுள்ளார்.ஐவர் 1950 இல் உலுன்டு பல்கலைக்கழகத்தின் அறிவியல் முதுமுனைவர் பட்டம் பெற்றார். He retired in 1957.

இவர் நீளமான கதிரண்மைத் தொலைவு கொண்ட C/1961 R1 (குமாசன்) வால்வெள்ளியைக் கண்டுபிடித்தார்.

நூலிழையில் புளூட்டோவைக் கண்டுபிடிக்கும் வாய்ப்பை குமாசன் இழந்துள்ளார். கிளைடு டோம்பாவுக்கு 11 ஆண்டுகளுக்கு முன்பே இவர் எடுத்த நான்கு ஒளிப்படங்களில் புளூட்டோவின் படிமம் உள்ளது. புளூட்டோவின் படிமம் ஒளிப்படத்தின் ஊறுள்ள புள்ளீயில் அமைந்துவிட்டதால், இவரால் அந்தக் கோளைக் கண்டுபிடிக்க இயலாமல் போய்விட்டது எனத் தொடர்ந்து கூறப்பட்டு வருகிறதுடீது சரியாக இருக்கவியலாது. ஏனெனில், மூன்று இரவுகளில் எடுத்த நான்கு வேறுவேறு தட்டுகளில் புளூட்டோ உள்ளதால் இது உண்மையாக வாய்ப்பே இல்லை.

அப்புளும் இவரும் பல ஆண்டுகள் இணைந்தே பணிபுரிந்ததால், இவரது பெரும்பாலான பணிகள் அப்புளுக்கும் வழங்கப்படுகின்றன.[]

இவர் கலிபோர்னியாவில் மெண்டோசினோவில் இறந்தார்.

தகைமைகள்
--------

* நிலாவின் குழிப்பள்ளம் குமாசன் இவர் பெயர் இடப்பட்டுள்ளது. "குமாசந்சுவிக்கி விண்மீன்கள்"

இவரது பெயராலும்சுவிக்கியின் பெயராலும் வழங்கப்படுகிறது.

தகவல் வாயில்கள்
---------------

* Ventrudo, Brian (May 19, 2010). "How a janitor at the Mount Wilson Observatory measured the size of the universe". *The Christian Science Monitor*.

1. ↑  Trimble, Virginia, "H0: The Incredible Shrinking Constant, 1925-1975", *Publications of the Astronomical Society of the Pacific*, v.108, p.1073-1082. (page 1076)
2. ↑  Nicholson, Seth B.; Mayall, Nicholas U. (January 1931). "Positions, Orbit, and Mass of Pluto". *Astrophysical Journal* **73**: 1. doi:10.1086/143288. Bibcode: 1931ApJ....73....1N. .
3. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

வெளி இணைப்புகள்
---------------

* Obituary
* Biography
***இதயம்*** (About this soundஒலிப்பு (உதவி·தகவல்)) 1991ஆம் ஆண்டு வெளிவந்த ஓர் இந்தியத் தமிழ்த் திரைப்படமாகும். இதுவே இயக்குனர் கதிர் இயக்கிய முதல் திரைப்படமாகும். முரளியும் ஹீராவும் நடித்த இக்காதல் திரைப்படம் 1990களின் ஒரு மிகச்சிறந்த வெற்றிப்படமாகவும், பின்னர் வந்த காதல்கருத் திரைப்படங்களுக்கு ஒரு முன்னோடியாகவும் திகழ்ந்தது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கிராமத்திலிருந்து சென்னை வந்து மருத்துவக் கல்லூரியில் சேர்ந்து படிக்கும் முரளி, தன்னுடன் படிக்கும் ஹீராவைக் காதலிக்கிறார். ஆனால் தனது தாழ்வு மனப்பான்மையாலும் கூச்ச இயல்பாலும் அதை அவரிடம் சொல்ல முடிவதில்லை. இப்பின்னணியில் அவர் ஹீராவிடம் காதலைச் சொல்ல முயலும் பல காட்சிகள் இப்படத்தில் குறிப்பிடத்தக்கன. பின்னர் ஹீரா வேறொருவரைக் காதலிக்கிறார் என்று தவறாக நினைக்கிறார், ஆனால் உண்மையில் ஹீரா தன் உடன்பிறந்தவரையும் அவரது காதலனையும் இணைக்கவே உதவி செய்கிறார்.

படிப்பை முடித்துச் செல்லும்வரை தன் காதலை அவர் சொல்வதில்லை. இறுதியாக ஹீரா இவரது காதலைப் புரிந்துகொள்ளவரும்போது முரளிக்கு இதயநோய் இருப்பதாக கண்டறியப்படுவதோடு அவரால் எந்தவொரு மகிழ்செய்தியையோ துயரச்செய்தியையோ தாங்கமுடியாது என்பதும் தெரியவருவதால் கதையில் திருப்பம் ஏற்படுகிறது.

இசை
---

இப்படத்தின் பின்னணி இசையையும் பாடல்களையும் இளையராஜா அமைத்துள்ளார். பாடல் வரிகளை வாலியும் பிறைசூடனும் எழுதியுள்ளனர். இப்படத்தின் அனைத்துப் பாடல்களும் மிகப்பெரும் வெற்றிப்பாடல்கள் ஆகும்.

| எண் | பாடல் | பாடலாசிரியர் | பாடியவர்கள் |
| --- | --- | --- | --- |
| 1 | *ஏப்ரல் மேயிலே* | வாலி | இளையராஜா, தீபன் சக்கரவர்த்தி, எசு. என். சுரேந்தர் |
| 2 | *பொட்டு வைத்த ஒரு வட்டநிலா* | வாலி | கே. ஜே. யேசுதாஸ் |
| 3 | *ஓ பார்ட்டி நல்ல* | வாலி | மலேசியா வாசுதேவன் |
| 4 | *பூங்கொடிதான் பூத்ததம்மா* | வாலி | எஸ். பி. பாலசுப்பிரமணியம் |
| 5 | *இதயமே இதயமே* | பிறைசூடன் | எஸ். பி. பாலசுப்பிரமணியம் |

மேலும் இப்படம் அதன் கதையோடு ஒத்திசையும் அருமையான பின்னணி இசைக்காக பெயர்பெற்றது.

துணுக்குகள்
-----------

* இதுவே இயக்குனர் கதிரும் இளையராஜாவும் சேர்ந்து பணிபுரிந்த ஒரே திரைப்படமாகும்.
* பிற்காலத்தில் மிகப்பெரிய திரைநடனக் கலைஞராகவும் இயக்குனராகவும் வந்த பிரபுதேவா இத்திரைப்படத்தில் "ஏப்ரல் மேயிலே" பாடலில் முதன்மை நடன கலைஞராக அறிமுகமானார். (இதற்கு முன்பே அக்னி நட்சத்திரம் போன்ற திரைப்படங்களில் இவர் பின்னணியில் ஆடியிருந்தார்)
	+ அதே பாடலின் தொடக்கத்தில் பிரபுதேவாவின் அண்ணனும் மற்றொரு புகழ்பெற்ற நடன அமைப்பாளருமான ராஜூ சுந்தரமும் பின்னணியில் வருகிறார் என்பது குறிப்பிடத்தக்கது.

வெளி இணைப்புகள்
---------------

* இணையதள திரைப்பட தரவுத்தளத்தில் *இதயம்*